Dave túltolta.

Rejtélyes helyen bukkant fel egy kacsa, és senki nem tudja, hogyan került oda

Egy Dave nevű kacsa olyan sűrűn vágyakozott a szexre, hogy végül nemi szerve bánta.

Az állat gazdája, az angliai Torquayben élő Josh Watson elmondta, hogy a macsó gácsér napi 5-10 alkalommal is közösülni próbált a Dora, Edith illetve Freda névre hallgató tojókkal, akik egy idő után már nem igazán értékelték Dave különleges libidóját.

Szexfüggősége saját nemi szervében is kárt okozott: a péniszben gyulladás keletkezett, ami később el is fertőződött, és miután a szerv magától nem húzódott vissza, fürdővel kellett tisztán tartani.

Watson antibiotikum-kúrával kezelte Dave-et, de a kacsa állapota egyre romlott, így állatkórházban kellett ellátni.

Az orvosok szerint a nimfomán kacsa életét veszélyeztette volna, ha az elfertőződött testrész megmarad, így Dave kukiját sajnos amputálni kellett.

Szerencsére a madár jól viselte a beavatkozást, állapota kielégítő, bár Watson szerint szomorú lehet, hogy innentől vége az intimitásnak.